Ana María Blasco exposa les seues pintures a la Casa Municipal de Cultura
16 de juny 2020

![Imagen 1](/media/jtclwjk4/75_maqueta_asunyartista.jpg)![Imagen 2](/media/1fep35id/75_maqueta_ojos.jpg)

![](/media/w4jjsqin/75_c_asunyartista.jpg)  
  

La delegació de Cultura ha programat l'exposició de pintures en la qual, davall el títol ‘Mirada Porteña’, la ceramista del Port de Sagunt Ana María Blasco ens oferix la seua vena més pictòrica. D'esta manera, l'artista local deixa a un costat l'argila per a experimentar amb altres arts plàstiques. L'exposició comença hui dimarts, 16 de juny, a la Casa Municipal de Cultura, i estarà oberta de dilluns a divendres, de 10 a 13 hores i de 16 a 21 hores, fins al 3 de juliol, per a tots els públics de manera gratuïta.

Esta exposició mostra el treball pictòric d'esta artista multidisciplinària. En este nou projecte, Ana María Blasco oferix una recopilació d'obres en les quals fa ús de diferents tècniques com els materials acrílics, pastel, ceres, grafit i tècniques mixtes sobre diferents suports com el llenç, el paper o el cartó.​

  

![](/media/nq0aynxv/75_c_salacuadrosfrontal.jpg)  
  

L'artista del Port de Sagunt ha destacat que sempre ha tingut inquietuds plàstiques: «**He tingut curiositat per veure com reaccionen les pintures amb diferents suports no habituals i m'agrada explorar totes les tècniques**». A més, ha concretat que la pintura, el dibuix, el gravat i qualsevol tècnica de pintura li servixen com a relaxació després de les jornades com a docent en tallers de ceràmica. Blasco també ha volgut ressaltar que «**l'exploració en totes les tècniques plàstiques les utilitze com a base per a poder transmetre-les als meus alumnes**».

D'altra banda, l'artista ha reconegut que cadascuna de les obres que exposa té una història personal darrere, que formen part d'èpoques, moments viscuts i reflectixen emocions i sentiments. Així que, en última instància, la portenya convida tota la ciutadania perquè gaudisca de l'exposició, igual que gaudix ella en l'elaboració de cada obra.​

  

![](/media/elodtmqp/75_c_salacuadros.jpg)  
  

D'altra banda, la delegada de Cultura, Asun Moll, ha explicat que l'activitat cultural de la nostra ciutat continua i esta vegada amb una altra nova exposició: «**Tornem amb l'exposició 'Mirada Porteña', de l'artista i ceramista local, Ana María Blasco, que amb la seua obra ens fa arribar un sentiment d’allò què és l'expressió del seu art, que no ens pot deixar indiferent davant estes situacions**».

  

Així mateix, la delegada ha explicat que l'artista és una amant de la seua professió que oferix una exposició «**agradable**» i «**bonica**» que convida a passejar i entrar a tothom a la Casa Municipal de Cultura.

En el context contra la COVID-19, Moll ha informat que per seguretat no hi haurà acte d'inauguració. També ha recordat que ara es pot ocupar el 75% de l'aforament, però guardant la distància de seguretat. Així mateix, la sala proporcionarà gel hidroalcohólic a l'entrada.​

*   [](http://www.facebook.com/sharer.php?u=https://aytosagunto.es/va/actualitat/ana-maria-blasco-exposa-les-seues-pintures-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/ana-maria-blasco-exposa-les-seues-pintures-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ana-maria-blasco-exposa-les-seues-pintures-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/ana-maria-blasco-exposa-les-seues-pintures-a-la-casa-municipal-de-cultura/)